OpenLLM-France/wikimedia huggingface dataset:
# Isaac Carasso

Isaac Carasso (Salònica, 21 de gener de 1874 – París, 19 d'abril de 1939) fou un membre de la família jueva sefardita Carasso de Salònica (Grècia, aleshores sota control de l'Imperi Otomà). Va emigrar a Barcelona i va muntar una fàbrica de iogurts que més tard esdevindria el Grup Danone.
Carasso va néixer a Salònica el 1874, on la seva família hi vivia des de l'expulsió dels jueus de la Península Ibèrica quatre-cents anys enrere. El 1912, enmig de les Guerres balcàniques i amb l'aproximació de les tropes gregues, es va traslladar a viure amb la seva família a Barcelona.
A la capital de Catalunya, va adonar-se que molts nens petits patien problemes digestius i intestinals. Inspirat per la feina del premi Nobel de Medicina Ilià Métxnikov, que havia popularitzat la llet agra com a menjar saludable, i recordant que aquests problemes de salut eren tractats amb iogurt als Balcans, va fer importar bacteris de Bulgària i del laboratori de Métxnikov a l'Institut Pasteur de París. Com que aleshores el iogurt no era ben conegut a l'Europa Occidental, inicialment el va vendre com a medicament a les farmàcies.
El 1919 va fundar a Barcelona la companyia que més tard esdevindria Grup Danone com un petit negoci de iogurts anomenat "Danone", a partir d'una variació del nom del seu fill, Daniel. La fàbrica es trobava al carrer dels Àngels número 16 al barri del Raval de Barcelona, on avui una petita placa al carrer commemora el lloc. Carasso va perfeccionar el primer procés industrial de fabricació del iogurt i va estendre el negoci familiar a Catalunya i Espanya (la primera fàbrica a Madrid s'obrí el 1927). El seu fill, Daniel Carasso, va estendre l'empresa a França i Estats Units (americanitzant la marca com a Dannon).
Isaac Carasso va morir a França el 1939.

## Referències

* ↑ Kenneth W. Bailey
* ↑ «Dannon Lloc de web». Arxivat de l'original el 2006-03-12. [Consulta: 31 octubre 2016].
* ↑ THOMAS FULLER International Herald Tribune «Danone Plays Down Rumor of a Takeover by PepsiCo». New York Times, 22-07-2005 [Consulta: 10 agost 2008].
* ↑ Grimes, William «Daniel Carasso, a Pioneer of Yogurt, Dies at 103». , 20-05-2009 [Consulta: 25 octubre 2016].
# Nemrod

Nemrod fou una empresa catalana dedicada al desenvolupament i fabricació de material per a submarinisme i busseig, creada el 1945 i desapareguda el 1999.
L'any 1941 els germans Joan i Pere Vilarrubís Ferrando van adquirir la fàbrica de joguines Nemrod creada el 1935, i la van integrar a l'empresa Vilarrubís Hermanos (després Vilarrubís y Sagué, amb Raimon Sagué) per elaborar material de submarinisme i busseig. L'any 1945 es registra ja la marca Nemrod i es comencen a fabricar, entre d'altres productes, fusells submarins i reguladors de busseig desenvolupats per Eduard Admetlla. Precisament per la patent d'un d'aquests reguladors, l'empresa va ser denunciada per Jacques Costeau, però finalment la justícia va donar la raó a Nemrod.
S'ignora el motiu de la tria del rei babiloni Nemrod (castellà) (en català Nimrod) per al nom de la marca, però ja des de ben aviat el logo serà la figura del personatge amb un arc.
Des de la seva fundació i fins a la dècada de 1980, Nemrod va ser una marca de referència per al material de submarinisme a nivell mundial. Així, els seus productes -reguladors, armilles, cinturons, màscares de busseig, aletes, ganivets, fusells submarins i, fins i tot, embarcacions- es van arribar a vendre en 65 països dels 5 continents. Fins i tot consta que van arribar a ser utilitzats per la Marina dels Estats Units.
A la dècada de 1960 l'empresa alemanya Metzeler va anar incrementant la seva participació fins al 100%, fins que l'any 1967 es canvià el nom de l'empresa de Vilarrubís i Sagué SA a Nemrod Metzeler SA.
La producció es realitzava a les instal·lacions del carrer Gran de la Sagrera 44-58 de Barcelona, fins que l'any 1968 es va obrir la nova fàbrica de Canovelles, on van arribar a treballar-hi més de 300 persones.
Després de passar per mans de grans empreses com Bayer o Pirelli, Nemrod va tancar l'any 1999 definitivament. Posteriorment durant els primers anys del segle XXI, la marca Nemrod va ser adquirida per una distribuïdora de material de platja.

## Referències

* ↑ «Edición del sábado, 28 junio 1947, página 13 - Hemeroteca - Lavanguardia.es». [Consulta: 9 gener 2021].
* 1 2 3 4 Yumpu.com. «historia-cronologica-de-las-actividades-subacuaticas-en-espana» (en castellà). Arxivat de l'original el 2021-01-09. [Consulta: 7 gener 2021].
* ↑ «Facebook». [Consulta: 9 gener 2021].
* ↑ «Edición del martes, 14 mayo 1968, página 82 - Hemeroteca - Lavanguardia.es». [Consulta: 7 gener 2021].
* ↑ «MUSEOS EN CASA Y EXPOSICIONES VINTAGE» (en espanyol europeu). [Consulta: 7 gener 2021].
* ↑ TV3. «ELS INVENTS DE LES PROFUNDITATS». [Consulta: 7 gener 2021].
# Lampre d'Èritres

Lampre d'Èritres (grec antic: Λάμπρος, llatí: Lamprus) fou un filòsof de l'antiga Grècia de l'escola peripatètica conegut només per una referència de la Suïda, que diu que va ser el mestre d'Aristoxen de Tàrent.

## Referències

* ↑ 2.Lamprus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 716.
# Joshua Hong

Hong Ji-soo (Hangul: 홍지수) conegut com a Joshua (Hangul: 조슈아) és un cantant i ballarí coreà-estatunidenc. És membre del grup de la banda sud-coreana Seventeen, on forma part de la unitat vocal.

## Biografia

Va néixer el 30 de desembre de 1995 a Los Angeles, Califòrnia, Estats Units, sent un únic fill amb pares coreans. Domina l'anglès i el coreà.
Des d'una edat primerenca, va ser influït pel cristianisme, que és degut al seu nom Joshua, pel caràcter bíblic de l'antic Testament. Va aprendre a tocar la guitarra d'una manera autodidacta i va formar part del cor de l'església quan vivia als Estats Units.
Va ser reclutat per un gerent de Pledis Entertainment, un festival coreà que va assistir a L. A, on va tocar la guitarra. El gerent de la companyia el va veure durant un mes i després va aconseguir a Audicionara a distància pel gran potencial que va veure en ell.
Joshua es va traslladar a Corea al final del 2012 per començar la seva formació a l'empresa. Tres mesos abans del seu debut va tornar als Estats Units per rebre el Diploma de graduació de batxillerat a L.A.

## Carrera
### Debut

El 26 de maig de 2015, Joshua va debutar oficialment en el nou grup de Pledis Entertainment, anomenat Seventeen, i forma part de la unitat vocal del grup, juntament amb Seungkwan, DK, Jeong Han i Woozi.

## Referències

* ↑ «Celebridades con cariño y emoción, fans reciben agrupación de K-pop Seventeen en el Palacio de los Deportes». 24 Horas, 18-01-2020 [Consulta: 2 maig 2021].
* 1 2 Aguilus, Jam «Beginner's Guide: Say the name, Seventeen!» (en anglès). , 22-09-2018 [Consulta: 2 maig 2021].
# Ibn Saada

Abu-Abd-Al·lah Muhàmmad ibn Yússuf al-Mursí (en àrab Ibn Saʿāda, Abū ʿAbd Allāh Muḥammad b. Yūsuf al-Mursī), més conegut com a Ibn Saada (en àrab Ibn Saʿāda) (1103-1170) fou un cadi i tradicionista andalusí nascut a Múrcia.
Va viatjar a Orient i va treballar amb savis a la Meca, Alexandria a Egipte i a Mahdia a Ifríqiya, retornant a Múrcia en 1132, d'on fou nomenat cadi per després ser-ho de Xàtiva. Va transmetre les tradicions a Múrcia, Xàtiva i València.

## Referències

Encyclopaedia of Islam, Brill Publishers, Leiden, s.v. "Ibn Saʿāda, Abū ʿAbd Allāh Muḥammad b. Yūsuf al-Mursī".
# Musaranya africana oriental

La musaranya africana oriental (Crocidura xantippe) és una espècie de mamífer eulipotifle de la família de les musaranyes (Soricidae) que viu a Kenya i Tanzània.

## Referències

* ↑ The Taxonomicon (anglès)
* ↑ Hutterer, R. (2016). "Crocidura xantippe." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Enllaços externs

* BioLib (anglès)
# Lampre

«Lampre» té aquests significats:
* Lampre d'Atenes, músic grec (s. V aC)
* Lampre d'Eritrea, filòsof grec de l'escola peripatètica
* Lampre-Merida, equip ciclista italià
# Jowai

Jowai (de vegades Jwai) és una ciutat i municipi de Meghalaya, Índia, capital del districte de Jaintia Hills (del febrer de 1972 al 14 de juny de 1973 es va dir districte de Jowai). La població majoritaria són els pnars (un grup khasi) seguits dels santengs o jainties. Està a la part alta d'un altiplà rodejat per tres costats pel riu Myntdu tenint al sud Bangladesh a uns 50 km, i està a una altura de 1.380 metres. Segons el cens del 2001 la població de la ciutat era de 25.023 habitants.

## Enllaços externs

* Meghalaya State Government Portal
* Jaintia Hills District homepage Arxivat 2014-03-28 a Wayback Machine.
# Ibn Sara As-Santarini

Abu-Muhàmmad Abd-Al·lah ibn Muhàmmad Ibn Sara aix-Xantariní, més conegut senzillament com a Ibn Sara aix-Xantariní (àrab: ابن صارة الشنتريني, Ibn Ṣāra ax-Xantarīnī) (Santarém, aleshores taifa de Badajoz, 1043 - 1123) fou un poeta andalusí. Va deixar la seva terra natal després de la intervenció almoràvit i la destitució dels reis taifes per instal·lar-se a Sevilla. Home culte i d'origen àrab, va haver de guanyar-se la vida com a copista, gramàtic i altres feines poc rendibles, buscant sovint la protecció dels poderosos. Els seus coetanis el consideraven un gran prosista i un extraordinari poeta. Molts dels seus poemes, tot i tenir gairebé mil anys d'història, es podrien considerar de completa actualitat. Teresa Garulo en presenta una recopilació, traduïts al castellà, a Poemas del fuego y otras casidas.

## Enllaços externs

* Llibres de l'autor a les Biblioteques de Barcelona
# Musado

El musado és un art marcial modern que és dividit en dos rams: el musado tradicional destinat per a civils i el Musado MCS (Military Combat System) destinat per a l'exèrcit i la policia. El terme musado (del coreà) significa "la via de guerrer". No obstant això, el musado és un art marcial alemany, basat en els arts coreans.
El centre internacional del musado està localitzat en Dortmund.
El gran mestre del musado és Herbert Grudzenski de l'Alemanya, els instructors principals per la República Txeca són Oldřich Šelenberk i Antonín Sokol.

## Musado Tradicional

El musado tradicional deriva d'arts marcials coreans tradicionals.
L'inici del musado es data a partir de 1968.

## Nivells tècnics en el musado tradicional

El musado tradicional té 6 nivells (1.-6. kup) d'estudiant que són marcats per color (vegeu el quadre). De manera diferent de la majoria de les arts marcials el práctico no té un cinturó des de l'inici, només al terme del curs, que dura 2-4 mesos - mitjançant aprovació en proves.
Nivells tècnics marcats amb color :
| grau | color |
| 6. kup | blanc |
| 5. kup | taronger |
| 4. kup | groc |
| 3. kup | verd |
| 2. kup | blau |
| 1. kup | marró |
| 1. dan | negre |
Els cinturons pugen fins a novè dan, dan és marcat sobre el cinturó amb numeració romana escrit amb caràcters daurats. En la República Txeca, el més graduado és Antonín Sokol (4. dan).

## Codi d'honor dels prácticos de musado

El codi d'honor és una versió moderna del codi d'ancianes coreanes unitats Hwarang.

### Jurament

* Lleialtat al seu propi país
* Lleialtat a l'ensenyament i als enseñadores, respecte als parents
* Confiança entre els amics
* Coratge enfrontant un enemic
* Mai matar sense causa

### Principis morals i ètics

Després de prestar jurament, l'estudiant ha d'adherir a l'aquests principis morals i ètics (kyohun; termes coreans):
* in - humanitat
* sí - justícia
* ye - cortesia
* ji - saviesa
* shin - confiança
* sum - bondat
* duk - virtut
* chung - lleialtat
* yong - coratge

## Musado Military Combat System

El Musado MCS és un sistema militar d'autodefensa i de combat cos a cos, designat especialment per a exercici de l'exèrcit, de la policia i de les altres forces de seguretat.
El musado també és utilitzat en exercici de les unitats especials, per exemple de les unitats de guerra aèria, de les brigades de reacció ràpida i de les brigades de l'ONU.
En l'exèrcit de la República Txeca aquest sistema va ser introduït en 1993.
Musado MCS no té cap regles precisament donades. No obstant això, amb la seva vasta extensió això proporciona més de 4000 tècniques i capacitats que amb bon mestratge retornin capaç al guerrer de parar un assalt.

## Enllaços externs

* (txec) Pàgina oficial del musado
* (txec) Ministeri de defensa de República Txeca Història del musado
* (alemany) Organització alemanya del musado Arxivat 2018-03-19 a Wayback Machine.
# Juan Carlos Ferrando Jiménez

Juan Carlos Ferrando Jiménez (Tavernes de la Valldigna, 25 de maig de 1965) és un exfutbolista valencià, que ocupava la posició de migcampista. És germà de l'entrenador de futbol César Ferrando Jiménez.

## Trajectòria

Va debutar a primera divisió a la temporada 91/92, a les files de l'Albacete Balompié, tot i que només participa en tres partits. Abans, entre 1989 i 1991, havia militat a la Segona Divisió amb el Llevant UE.

## Enllaços externs

* Fitxa del jugador
# Lampre d'Atenes

Lampre d'Atenes (grec antic: Λάμπρος, llatí: Lamprus) fou un mestre de música atenès que vivia en temps de la joventut de Sòcrates.
Plató l'esmenta amb elogis irònics, i el fa només inferior a Conó, el seu propi professor de música. Altres fonts el fan molt bon músic i bon tocador de lira. Ateneu diu que era un músic molt famós, i que també va ser mestre de Sòfocles de música i dansa. Totes les indicacions fixen el seu temps a la primera meitat del segle v aC.

## Referències

* ↑ 1.Lamprus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 716
# Jowita

Jowita és una pel·lícula polonesa del 1967 dirigida per Janusz Morgenstern amb un guió basat en la novel·la de Stanisław Dygat Disneyland.

## Argument

Cracòvia, anys 1960. Marek Arens (Daniel Olbrychski), esportista i arquitecte, a una festa de disfresses coneix una noia amb el rostre cobert de vel - Jowita - i queda fascinat. Aquesta trobada fa que la seva vida comenci a decaure. Fa coneixença i més tard es relaciona amb Agnieszka (Barbara Kwiatkowska), neboda del president del club, en la qual ell practica, que juga amb ell un joc sofisticat; sovint esmenta aquesta Jowita, que, segons ell sosté, és la seva amiga.
L'esport perd importància per ell, cosa que irrita el seu entrenador (Zbigniew Cybulski), i fascina l'esposa de l'entrenador (Kalina Jędrusik), que sucumbeix a la fascinació no corresposta per Aren. Trobar Jowita es converteix en una obsessió per a ell. Un dia, veient cintes del seu entrenament de boxa, descobreix la prostituta Lola Fiat 1100 (Iga Cembrzyńska), segons el seu pare responsable del suïcidi del seu entrenador de boxa, que va substituir el seu pare i arriba a la conclusió que Lola i Jowita són la mateixa persona. L'ataca ballant a l'hotel Cracòvia.
A la escena final, va netejar la muntanya de Wawel com a pres, i gràcies a una trobada amb un dels personatges va saber qui era Jowita.

## Repartiment

* Daniel Olbrychski – Marek Arens
* Barbara Kwiatkowska – Agnieszka "Jowita"
* Kalina Jędrusik – Helena Księżakowa
* Ignacy Gogolewski – Michał Podgórsk
* Anna Pleskaczewska – lekkoatletka Dorota
* Iga Cembrzyńska – Lola Fiat 1100
* Ewa Ciepiela – Alina
* Leopold René Nowak – fotograf
* Leokadia Pilarska – un veí de l'entrenador Szymaniak
* Marian Cebulski – home que parla al restaurant amb Lolą Fiat 1100
* Ryszard Filipski – sergent Kosmala
* Aleksander Fogiel – president del club
* Zbigniew Cybulski – Edward Księżak
* Julian Jabczyński – home que parla al restaurant amb Lolą Fiat 1100
* Joanna Kostusiewicz – Elżbieta, promesa d'Artur
* Andrzej Kotkowski
* Wanda Wiłkomirska – ella mateixa
* Maja Wodecka – Noia del ball de disfresses
* Sławomir Idziak – Mirek

## Premis

Va guanyar el Premi Sant Sebastià a la millor direcció al Festival Internacional de Cinema de Sant Sebastià 1967.

## Referències

* ↑ Jowita a filmpolski.pl
* ↑ Premis del 1967 al web del Festival de Sant Sebastià
# Lopian (Erau)

Lopian (en francès Loupian) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Ivan Adžić

Ivan Adžić (Belgrad, 21 de juny de 1973) és un futbolista i entrenador de futbol serbi. Va jugar a les lligues croata, espanyola, austríaca i iugoslava. Fou entrenador del FK Rudar Pljevlja montenegrí, i entre 2009 i 2011, director esportiu de l'Estrella Roja de Belgrad.

## Referències

* ↑ «Adžić, Ivan Adžić - Futbolista | BDFutbol». [Consulta: 21 maig 2023].
* ↑ «Fudbalski Klub Rudar Pljevlja - Treneri», 07-03-2012. Arxivat de l'original el 2012-03-07. [Consulta: 21 maig 2023].
* ↑ Adžić podneo ostavku i poručio da su Zvezdi "otimane titule"!;Blic, 29 novembre 2011
# Museu Imperial de la Guerra

El Museu Imperial de la Guerra és un museu britànic que va ser fundat durant la Primera Guerra Mundial, l'any 1917. El museu té dividida la seva col·lecció en cinc localitzacions diferents. L'edifici principal del museu es troba a Londres i l'exposició permanent està dedicada bàsicament a la història de la Primera Guerra Mundial. A la ciutat de Londres també hi trobem el Museu Churchill, situat a l'interior del centre de comandament de Churchill durant la Segona Guerra Mundial, i el vaixell de guerra HMS Belfast, atracat davant mateix de la Torre de Londres. Fora de la capital anglesa hi ha El Museu Imperial de la Guerra de Duxford, dedicat a l'aeronàutica, i el Museu Imperial de la Guerra del Nord, ubicat a la ciutat de Manchester i inaugurat l'any 2002.

## Història

El Regne Unit ha participat en les dues guerres mundials del segle xx. Durant la Primera Guerra Mundial els britànics van lluitar al cantó dels aliats: França, Sèrbia, l'Imperi Rus, els Estats Units i Itàlia, vencent a l'Imperi Alemany, l'Imperi Austrohongarès, l'Imperi Turc i Bulgària. Els països vencedors van imposar fortes sancions econòmiques i polítiques als països derrotats. Entre aquests països Alemanya en va sortir fortament perjudicada i la derrota, la humiliació i la crisi que vivia el país van fer que cada cop tinguessin més èxit partits radicals com el Partit Nacional Socialista dels Treballadors Alemanys, liderat per Hitler. L'èxit del nacionalsocialisme fou tan esclatant que el 30 de gener de 1933 Hitler va convertir-se en Canceller d'Alemanya. Sis anys després, l'Alemanya nazi envairia Polònia i començaria la Segona Guerra Mundial, en la que el Regne Unit tornà a participar lluitant al costat dels aliats i vencedors del conflicte bèl·lic.

## Referències

* 1 2 «Museu Imperial de la Guerra». Gencat. http://memorialdemocratic.gencat.cat/. Arxivat de l'original el 19 de setembre 2016. [Consulta: 1r octubre 2016].
# Joshua King

* Aquest article tracta sobre el matemàtic anglès. Si cerqueu el futbolista noruec, vegeu «Joshua Christian Kojo King».
Joshua King (Lowick, 16 de gener de 1798 - 1 de setembre de 1857) fou un matemàtic i polític anglès conegut per ser el 12è professor Lucasià de Matemàtiques a la Universitat de Cambridge, càrrec que ocupà des de 1839 fins a 1849. Va ser també president del Queens' College de Cambridge des de 1832 fins a la seva mort i vicerector de la Universitat de Cambridge els anys 1833 i 1834.

## Educació

Educat a la Hawkshead Grammar School, Joshua King estuidà primer al Trinity College de Cambridge el 1815, però es traslladà al Queens' College el febrer de 1816 com a estudiant becat i es va graduar com a Senior Wrangler el 1819.

## Carrera

Fou elegit membre del Queens' College de Cambridge el 1820, i en va servir com a president des de 1832 fins a la seva mort, esdevenint la primera persona que no pertanyia a les ordres sagrades a ser escollida per a aquest càrrec. A la Universitat, va ser professor Lucasià de Matemàtiques des de 1839, càtedra a la que va renunciar per problemes de salut el 1849 sense haver donat conferències i havent publicat només un article. Aparentment, els seus interessos van passar de les matemàtiques a la política, tot i que es va negar a presentar-se com a candidat tory al Parlament, a la ciutat ni a la Universitat. Va formar part de molts comitès i va ser vicerector el curs 1833/1834. Va morir el primer de setembre de 1857 als 59 anys i va ser enterrat a l'antecapella de l'esmentat College. Després de la seva mort es van buscar estudis i treballs que haguessin quedat sense publicar, però no es va trobar res d'interès per a ser publicat.

## Referències

* ↑ «King, Joshua (KN814J)» (en anglès). Cambridge Alumni Database. Universitat de Cambridge. [Consulta: 7 novembre 2022].
* ↑ «Fellows 1800 – 1899».
* ↑ Queens' College Record 2004 Arxivat April 11, 2010, a Wayback Machine.
# José María González Pérez

José María González Pérez (Cerezo de Río Tirón, Província de Burgos, 13 de novembre de 1942) va ser un ciclista espanyol, que es va especialitzar en el ciclocròs. Va guanyar el Campionat d'Espanya el 1970, i es va classificar tres cops entre els deu primers al Campionat del món.

## Palmarès en ciclocròs

* 1970
** Campió d'Espanya de ciclocròs
** 10è al Campionat del món de ciclocròs amateur
* 1972
** 10è al Campionat del món de ciclocròs
* 1974
** 8è al Campionat del món de ciclocròs

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lopingià

| Període | Època | Estatge | Edat (Ma) |
| Triassic | Inferior | Indià | més recent |
| Permià | Lopingià | Changxingià | 254,14 ± 0,07 |
| Permià | Lopingià | Wuchiapingià | 259,1 ± 0,5 |
| Permià | Guadalupià | Capitanià | 265,1 ± 0,4 |
| Permià | Guadalupià | Wordià | 268,8 ± 0,5 |
| Permià | Guadalupià | Roadià | 272,95 ± 0,11 |
| Permià | Cisuralià | Kungurià | 283,5 ± 0,6 |
| Permià | Cisuralià | Artinskià | 290,1 ± 0,26 |
| Permià | Cisuralià | Sakmarià | 293,52 ± 0,17 |
| Permià | Cisuralià | Asselià | 298,9 ± 0,15 |
| Carbonífer | Pennsylvanià | Gjelià | més antic |
| Subdivisió del sistema permià segons la IUGS. ||||
El Lopingia (/lopinkiˈa/), de vegades conegut informalment com a Permià superior, és l'època geològica que començà fa 259,51 ± 0,21 milions d'anys i s'acabà fa 251,902 ± 0,024 milions d'anys. Es tracta de la tercera i última època del període Permià i l'última de l'era del Paleozoic. El seu nom deriva del de la ciutat xinesa de Leping.
Es divideix en dos estatges faunístics, el Wuchiapingià i el Changxingià. El primer a definir aquesta època fou el geòleg alemany Ferdinand von Richthofen el 1883.

## Referències

* 1 2 «Vocabulari de l'escala dels temps en ordre geocronològic». Institut Cartogràfic i Geològic de Catalunya. [Consulta: 14 juliol 2024].
* ↑ Hounslow i Lucas, 2023, p. 6.
* ↑ «Taula Cronostratigràfica Internacional v. 2023/09». Comissió Internacional d'Estratigrafia, 01-09-2023. [Consulta: 9 gener 2024].

## Bibliografia

* Hounslow, M. W.; Lucas, S. G. «A proposal for new chronostratigraphic stage subdivisions of the Upper Triassic series» (en anglès). Albertiana, 48, 2023, pàg. 1-10.
# Lluís Duran i Barrionuevo

Lluís Duran i Barrionuevo (Barcelona, 31 de març de 1922 - Sabadell, 1 de març de 2014) fou un metge radiòleg.
El 1946 es va establir a Sabadell i, després d'una visita a l'institut Karolinskya de Suècia, fou un dels pioners de la radiologia a Catalunya. El 1948 va cofundar, juntament amb el doctor Jaume Llordés i Brutau, el Centre de Radiologia Diagnòstica Dr. Duran i Dr. Llordés, conegut actualment com a Centre de Radiologia Diagnòstica Dr. Duran S.L. Formà part del Patronat del Museu de la Medicina de Catalunya i el 2000 va rebre la Creu de Sant Jordi.

## Referències

* ↑ «DOCTOR LLUÍS DURÁN BARRIONUEVO : Fallecimiento» (en castellà). La Vanguardia, 02-03-2014. [Consulta: 2 març 2014].
* ↑ Mor el Dr. Lluís Durán Barrionuevo Arxivat 2015-04-02 a Wayback Machine. al web de l'Hospital Taulí

## Enllaços externs

* Entrevista al Lluís Duran i Barrionuevo Arxivat 2012-07-03 a Wayback Machine.
* Lluís Duran i Barrionuevo - Galeria de Metges Catalans